A **Unión Europea Occidental** (**UEO**) foi unha organización de defensa europea formada polos estados membros da Unión Europea e os membros europeos da Organización do Tratado do Atlántico Norte (OTAN). En 2010, anunciou que todas as súas actividades concluirían o 30 de xuño de 2011.

Historia
--------

As bases da UEO establecéronse no Tratado de Bruxelas de 1948, como organización europea de defensa e seguridade.

Esta organización internacional, creada orixinariamente por Francia, Bélxica, o Reino Unido, Luxemburgo e os Países Baixos, creouse nun principio para asistir calquera dos seus integrantes no caso de recibir unha agresión e tamén, igual que o Consello de Europa (establecida en 1949), impediu que a UEO actuase de xeito independente, quedando relegada a un segundo termo.

Propúxose que a Unión Europea, que pretende ter competencias en seguridade e defensa grazas ao seu segundo piar, acabase absorbendo a UEO, xa que todos os seus membro formaban parte das dúas organizacións e a UEO foi case nula durante os seus anos de existencia, debido ao maior protagonismo da OTAN.

### Disolución

O 31 de marzo de 2010, anunciou a súa disolución trala entrada en vigor do Tratado de Lisboa e o desenvolvemento da política de defensa na Unión Europea. As súas actividades concluíron o 30 de xuño de 2011.

Organización
------------

A UEO estaba composta polo Consello e a Asemblea. O seu secretario xeral era, con carácter nato, o Alto Representante para Asuntos Exteriores e Seguridade da Unión Europea.

### Consello

A UEO estaba dirixida por un Consello de Ministros, coa asistencia dun Consello de Representantes Permanentes a nivel de embaixadores. Aspectos sociais e culturais do Tratado de Bruxelas foron entregados ao Consello de Europa para evitar a duplicación de responsabilidades dentro de Europa.

### Asemblea

Unha asemblea parlamentaria (composta polas delegacións dos estados membros da asemblea parlamentaria do Consello de Europa) supervisaba o traballo do Consello, mais non tiña obriga ningunha neste. A asemblea da UEO era unha institución consultiva.

Participación
-------------

A Unión Europea Occidental tiña dez estados membros, seis asociados, cinco observadores e sete socios. O 14 de xuño de 2001, o secretario xeral Solana afirmou que non había razóns para cambiar o status dos estados non membros da organización.

### Membros

Todos os países membros da Unión Europea Occidental eran tamén membros da OTAN e da Unión Europea. Eran os únicos estados que tiñan dereitos completos de voto.

* Bélxica Bélxica
* Francia
* Alemaña Alemaña
* Grecia Grecia (1995)
* Italia Italia
* Luxemburgo Luxemburgo
* Países Baixos Países Baixos
* Portugal Portugal (27 de marzo de 1990)
* España España (27 de marzo de 1990)
* Reino Unido Reino Unido

### Observadores

Roma, 1992: os observadores eran membros da Unión Europea, mais non da OTAN.

* Austria Austria (1995)
* Dinamarca Dinamarca
* Finlandia Finlandia (1995)
* Irlanda Irlanda
* Suecia Suecia (1995)

### Membros asociados

Roma (1992): creouse a figura dos membros asociados para incluír os países europeos que eran membros da OTAN mais non da Unión Europea:

* República Checa República Checa (1999)
* Hungría Hungría (1999)
* Islandia Islandia
* Noruega Noruega
* Polonia Polonia (1999)
* Turquía Turquía (1992)

Os membros asociados Polonia, a República Checa e Hungría uníronse á UE en 2004.

### Socios

Kirchberg, 1994: países que nese momento non eran membros nin da OTAN nin da UE. Todos os países uníronse tanto á OTAN como á UE en 2007:

* Bulgaria Bulgaria
* Estonia Estonia
* Letonia Letonia
* Lituania Lituania
* Romanía Romanía
* Eslovaquia Eslovaquia
* Eslovenia Eslovenia (1996)

Notas
-----

1. 1 2  EFE (31 de marzo de 2010). "La Unión Europea Occidental anuncia su disolución". *Público* (en castelán). Arquivado dende o orixinal o 4 de abril de 2010.
2. ↑  "Copia arquivada". Arquivado dende o orixinal o 11 de agosto de 2012. Consultado o 6 de marzo de 2006.
3. ↑  The Western European Union CVCE
4. ↑  Dinamarca era unha excepción, sendo membro dos dous. Ten unha *opt-out* polo Tratado de Maastricht (1992), polo que non participa na política de seguriade e defensa común da Unión Europea.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Unión Europea Occidental Modificar a ligazón no Wikidata*** |

### Ligazóns externas

* Páxina oficial da Unión Europea Occidental (inglés e francés)
* Asemblea da Unión Europea Occidental (inglés e francés)

|  |  |
| --- | --- |
| Control de autoridades | 
* Wd: Q189946
* WorldCat
* VIAF: 152702266
* BNF: 11865678q
* BRE: 1987900
* EBID: ID
* GND: 35709-1
* ISNI: 0000 0004 0611 616X
* LCCN: n50064953
* SUDOC: 027548252
* Treccani: ueo

 |